***Naziv ustanove:*** *OSNOVNA ŠKOLA FRANA KRSTE FRANKOPANA OSIJEK*

***Adresa:*** *Frankopanska 64, 31000 Osijek*

***OIB:*** *80690300278,* ***RKP:*** *09440,* ***MB:*** *3013863,* ***ŠIFRA USTANOVE:*** *14-060-007*

***RAZINA:*** *31,* ***ŠIFRA DJELATNOSTI:*** *8520*

Osijek, 29. prosinac 2020. godine

**OBRAZLOŽENJE FINANCIJSKOG PLANA ZA 2021. GODINU I PROJEKCIJE ZA 2022. I 2023. GODINU**

**1. SAŽETAK DJELOKRUGA RADA PRORAČUNSKOG KORISNIKA**

Osnovna škola Frana Krste Frankopana Osijek je javna ustanova sa sjedištem u Osijeku, Frankopanska 64 u kojoj se obavlja javna djelatnost u skladu sa Zakonom o odgoju i obrazovanju u osnovnoj i srednjoj školi.

U školi se izvodi: redovna nastava, izborna nastava, dodatna nastava, dopunska nastava i nastava u produženom boravku te izvannastavne aktivnosti sukladno nastavnom planu i programu koje je donijelo Ministarstvo znanosti i obrazovanja, prema Godišnjem planu i programu rada Škole te Školskom kurikulumu za školsku godinu 2020./2021.

Školu pohađa 518 učenika od 1. do 8. razreda koji su raspoređeni u 24 razredna odjela i to 12 odjela razredne nastave i 12 odjela predmetne nastave. Nastava se odvija u petodnevnom radnom tjednu u dvije smjene koje se tjedno izmjenjuju.

Izvan sjedišta Škole postoji i kombinirani razredni odjel koji djeluje pri Kliničkom bolničkom centru u Osijeku tzv. „Škola u bolnici“ za sve učenike koja nisu u mogućnosti zbog bolesti pratiti redovnu nastavu.

Škola je vježbaonica studentima Umjetničke akademije u Osijeku i studentima Fakulteta za odgojne i obrazovne znanosti u Osijeku.

Svake godine se u školi održava i županijsko natjecanje iz fizike.

**2. OBRAZLOŽENJE PROGRAMA (AKTIVNOSTI) – 2021. GODINA I PROJEKCIJE ZA 2022. I 2023. GODINU**

Financijskim planom škole planirana su sredstva za provođenje slijedećih programa i aktivnosti:

**Program 1060 Redovna djelatnost osnovnih škola:**

* Aktivnost 106001 Financiranje temeljem kriterija
* Aktivnost 106002 Financiranje temeljem stvarnih troškova
* Aktivnost 106004 Rashodi za zaposlene u osnovnim školama
* Aktivnost 106005 Ostali rashodi za zaposlene u osnovnim školama

**Program 1061 Posebni programi osnovnih škola:**

* Aktivnost 106102 Školska kuhinja
* Aktivnost 106103 Učeničke ekskurzije
* Aktivnost 106104 Stručna vijeća, mentorstva, natjecanja i stručni ispiti
* Aktivnost 106106 Produženi boravak
* Aktivnost 106107 Pomoći – projekt „Osigurajmo im jednakost“
* Aktivnost 106108 Tekuće i investicijsko održavanje školskog prostora i opreme

**Program 1062 Ulaganje u objekte osnovnih škola**

* Aktivnost 106202 Opremanje škola

Ukupno je za 2021. godinu predviđeno 10.482.808 kn prihoda za provođenje programa škole. Što se tiče projekcija za 2022. i 2023. godinu, iste smo povećali i to 2 % u 2022. godini u odnosu na 2021. godinu te 2 % u 2023. godini u odnosu na 2022. godinu.

**3. ZAKONSKE I DRUGE PRAVNE OSNOVE**

Zakonske i druge pravne osnove su:

* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10,105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19)
* Zakon o ustanovama (NN br. 76/93, 29/97, 47/99, 35/08, 124/14)
* Zakon o proračunu (NN br. 87/08., 136/12, 15/15)
* Pravilnik o proračunskim klasifikacijama(NN br. 26/10, 120/13)
* Pravilnik o proračunskom računovodstvu i računskom planu (NN br. 124/14, 115/15 i 87/16, 3/18)
* Zakon o fiskalnoj odgovornosti (NN 111/18)
* Uredba o sastavljanju i predaji izjave o fiskalnoj odgovornosti i izvještaja o primjeni fiskalnih pravila (NN 78/11, 106/12, 130/13, 19/15, 119/15)
* Upute za izradu proračuna Grada Osijeka za 2021. i projekcija za 2022. – 2023. za PK Grada Osijeka
* Godišnji plan i program rada škole za školsku godinu 2020./2021. i
* Kurikulum škole za školsku godinu 2020./2021.

**4. USKLAĐENOST CILJEVA, STRATEGIJE I PROGRAMI S DOKUMENTIMA DUGOROČNOG RAZVOJA**

Školske ustanove ne donose strateške već godišnje planove i programe prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa Ministarstva znanosti i obrazovanja i jedinice lokalne samouprave sa školskom ustanovom je provedena u dodirnim točkama.

Nastavni planovi se odnose za nastavnu godinu, a ne za fiskalnu. Uzrok mnogim odstupanjima u izvršenju financijskog plana, odnosno pomak određenih aktivnosti iz jednog u drugo polugodište uzrokuje promjene izvršenja financijskog plana za 2 godine.

Prioritet škole je kvalitetno obrazovanje i odgoj učenika koje se ostvaruje kroz:

* stalno usavršavanje nastavnog kadra te podizanje nastavnog standarda na višu razinu,
* poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja i druge aktivnosti u projektima, priredbama i manifestacijama,
* poticanje za sudjelovanje na sportskim aktivnostima, uključivanje kroz natjecanja na školskoj razini i šire,
* organiziranje zajedničkih aktivnosti učenika, roditelja i učenika tijekom izvannastavnih aktivnosti, na organizaciji u upoznavanju kulturne i duhovne baštine;
* poticanje razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

**5. ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTEBNIH SREDSTAVA ZA PROVOĐENJE PROGRAMA**

Planirani prihodi ostvarit će se iz/od:

* Državnog proračuna *(Pomoći-636 )* u iznosu od 8.173.000,00 kn čime će se financirati rashodi za plaće, doprinose, pomoći, jubilarne nagrade, otpremnine, prijevoz na posao i s posla, naknada poslodavca zbog nezapošljavanja osoba s invaliditetom, rashodi za nabavu dugotrajne proizvedene imovine i rashodi za materijal i energiju
* Županijskog proračuna (*Pomoći – 636*) u iznosu od 15.040,00 kn čime će se financirati rashodi za natjecanje iz fizike
* Proračuna Grada Osijeka (Pomoći – *671*) u iznosu od 197.050,00 kn čime će se financirati plaće pomoćnika u nastavi i održavanje školskog prostora i opreme
* Proračuna Grada Osijeka (*Opći prihodi i primici –* *671)* u iznosu od 1.270.918,00 kn čime ćemo financirati rashode za zaposlene, materijalne i financijske rashode te rashode za nabavu proizvedene dugotrajne imovine
* Namjenskih prihoda *(Prihodi za posebne namjene-652)* u iznosu od 719.800,00 kn

(produženi boravak, školska kuhinja, izleti i ekskurzije, osiguravajuća društva, ZŠU Grada Osijeka, HŠSS i ostalo,) čime ćemo financirati rashode za zaposlene, materijalne i financijske rashode te rashode za nabavu proizvedene dugotrajne imovine

* Vlastitih prihoda *(661, 641, 683)* u iznosu od 46.000,00 kn čime ćemo financirati materijalne rashode i rashode za nabavu proizvedene dugotrajne imovine
* Donacija *(663)* u iznosu od 56.500,00 kn čime ćemo financirati materijalne rashode i rashode za nabavu dugotrajne proizvedene imovine
* Prihoda od nefinancijske imovine i nadoknade šteta s osnova osiguranja (*652, 721*) u iznosu od 4.500,00 kn čime ćemo financirati nabavu materijalnih rashoda.

**6. POKAZATELJI USPJEŠNOSTI PROVOĐENJA PROGRAMA**

Jedan od glavnih pokazatelja uspješnosti provođenja programa rezultati su koje učenici škole postižu na natjecanjima znanja, susreta i smotrama od županije preko regionalne do državne razine. Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika. Njegujemo stvaralaštvo i kreativnost i pružamo stručnu pomoć za što kvalitetniji osobni razvoj svakog u zaposlenika što pokazuje i uspjeh naših učenika.

Ravnatelj:

Antun Ptičar